หนังยาว
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...ทีมข่าวการเงิน
ลึกลับจากทำเนียบรัฐบาลบอกว่า ในการประชุมครม. วันที่ 16 ก.พ. ที่ อภิสิทธิ์ เวชชาชีวะ นายกรัฐมนตรี จะนั่งหัวโต๊ะคณะกรรมการกฤษฎีกา จะเสนอความเห็นเรื่องการแก้ไขเพิ่มเติมบทบัญญัติแห่งร่างพ.ร.บ.ให้อำนาจกระทรวงการคลังกู้เงินเพื่อฟื้นฟูเศรษฐกิจ 4 แสนล้านให้ครม.รับทราบ 
ครม.ถามไปว่า วุฒิสภาแก้ไขเพิ่มเติมร่างมาตรา 3 จากให้ครม.เสนอกรอบการใช้จ่ายเงินกู้ต่อรัฐสภา “เพื่อทราบ” เป็นให้ครม.เสนอกรอบการใช้จ่ายเงินกู้ตามพ.ร.บ.นี้ต่อรัฐสภา “เพื่อพิจารณา” จะขัดหรือแย้งต่อรัฐธรรมนูญหรือกฎหมายอื่น และจะเป็นการก้าวก่ายอำนาจฝ่ายบริหารหรือไม่อย่างไร 
คณะกรรมการกฤษฎีกาคณะพิเศษได้พิจารณาออกมาแล้ว มีข้อสังเกตว่าการแก้ไขเพิ่มเติมเพียงเท่าที่แก้ไขมานี้ในทางปฏิบัติก็ไม่อาจปฏิบัติได้ 
ขณะที่การแต่งตั้งคณะกรรมาธิการร่วมกันของรัฐสภาจะกระทำได้ก็แต่เฉพาะกรณีที่บัญญัติไว้ในรัฐธรรมนูญเท่านั้น การที่จะแก้ไขเพิ่มเติมมาตรา 3 แห่งร่างพ.ร.บ.ตามแนวทางดังกล่าวจึงเป็นการสร้างกระบวนการพิจารณาทางรัฐสภาขึ้นใหม่ นอกเหนือไปจากที่รัฐธรรมนูญบัญญัติไว้ไม่อาจทำได้
สำหรับประเด็นปัญหาว่ากรณีที่จะแก้ไขเพิ่มเติมมาตรา 3 แห่งพ.ร.บ. ก็เห็นว่าไม่อาจแก้ไขเพิ่มเติมร่างมาตรา 3 ได้เช่นกัน เพราะไม่อยู่ในอำนาจหน้าที่ของประธานรัฐสภา 
“ข้อหารือนี้เป็นปัญหาเกี่ยวกับบทบัญญัติของรัฐธรรมนูญ ซึ่งอยู่ในอำนาจหน้าที่ของศาลรัฐธรรมนูญที่จะเป็นผู้พิจารณาวินิจฉัย ดังนั้นการวินิจฉัยชี้ขาดเป็นที่สุดย่อมเป็นอำนาจหน้าที่ของศาลรัฐธรรมนูญ” 
เรื่องนี้หนังยาวสำหรับครม.นี้แน่